jkorsvik/nowiki_second_scrape_merged huggingface dataset:
Gross Fiescherhorn

Gross Fiescherhorn er et fjell i Bern-Alpene.
Utgangspunktet for normalruta over sydøstegga på Gross Fiescherhorn er Mönchsjochhütte (3657 moh), som kan nås fra Grindelwald (1034 moh).
Fjellet ble første gang besteget 23. juli 1862 av H. B. George, Christian Almer, Ulrich Kaufmann, Adolphus Warburton Moore.


== Litteratur ==
(de) Helmut Dumler und Willi P. Burkhardt: Viertausender der Alpen. Bergverlag Rother, München 2001, ISBN 3-7633-7427-2.
Finn Haunstoft

Finn Haunstoft (født 8. juli 1928, død 15. mai 2008) var en dansk padler som deltok i de olympiske leker 1952 i Helsingfors og 1956 i Melbourne.
Haunstoft ble olympisk mester i padling under Sommer-OL 1952 i Helsingfors. Sammen med Bent Peder Rasch vant han C-1 1 000 meter for menn foran Jan Brzák-Felix/Bohumil Kudrna fra Tsjekkoslovakia og Egon Drews/Wilfried Soltau fra Tyskland


== OL-medaljer ==
1952  Helsingfors -  Gull i padling, C-2 1 000 meter, menn  Danmark


== Referanser ==


== Eksterne lenker ==
(en) Finn Haunstoft – Olympedia 
(en) Finn Haunstoft – Sports-Reference (OL-resultater – arkivert)
Max Payne

Max Payne er et tredjepersons skytespill utviklet av det finske firmaet Remedy Entertainment. Spillet med utgitt for Windows i juli 2001. Senere ble spillet utgitt for Xbox, PlayStation 2 og GameBoy Advanced av Rockstar Games.
Spilleren blir opprinnelig bevæpnet med en pistol, men etter hvert som spillet utvikler seg blir andre våpen også tilgjengelige. Enkelte våpen kan brukes to ganger for å øke ildkraften, men på bekostning av økt forbruk av ammunisjon. Når spilleren blir skadd, er det mulig å ta smertestillende midler, som finnes på samtlige nivåer. Et annet spill-modus "Dead on Arrival" eksisterer, som begrenser muligheten for lagring per kapittel. Eller et modus som tvinger spilleren til å gjennomføre hvert kapittel innenfor et begrenset tidsrom.


== Handling ==
Spillet begynner i januar 2001, når New York er ferdig med å oppleve den verste snøstormen i byens historie. Spilleren får rollen som Max Payne, en tidligere agent fra Drug Enforcement Administration, som står på toppen av en ødelagt skyskraper når politiet ankommer. Spilleren opplever et tilbakeblikk fra tre år tidligere. Tilbake i august 1998 kom Max Payne hjem til New Jersey for å oppdage at en trio tilsynelatende rusmiddelavhengige personer hadde brutt seg inn i huset hans. Max forsøkte å hjelpe familien sin, men var for seint ute: Hans kone Michelle og deres nyfødte datter Rose var allerede brutalt myrdet. Tre år senere arbeider Max undercover for Punchinello Mafia, som er ansvarlig for menneskehandel, og narkotikasalg av et nytt rusmiddel som kalles for Valkyr. Men etter en skuddveksling blir Max hovedmistenkt for et mord. I tillegg oppdager mafiaen at han egentlig arbeider for politiet, og de ønsker ham derfor umiddelbart død.


== Eksterne lenker ==
(en) Offisielt nettsted 
(en) Max Payne – kategori av bilder, video eller lyd på Commons 
(en) Max Payne på Steam 
(en) Max Payne hos MobyGames 
(en) Max Payne på Metacritic 
(en) Max Payne på Metacritic 
(en) Max Payne på Metacritic 
(en) Max Payne på Internet Movie Database 
(en) Max Payne på Behind The Voice Actors 
(en) Max Payne hos Giant Bomb 
(en) Max Payne hos Internet Game Database 
(en) Max Payne hos GameFAQs 
(en) Max Payne hos GameFAQs
From Elvis Presley Boulevard, Memphis, Tennessee

From Elvis Presley Boulevard, Memphis, Tennessee er et musikkalbum av Elvis Presley, utgitt i mai 1976. Albumet ble produsert av Elvis selv, og dette var det nest siste studioalbumet hans.


== Sporliste ==
«Hurt»
«Never Again»
«Blue Eyes Crying in the Rain»
«Danny Boy»
«The Last Farewell»
«For the Heart»
«Bitter They Are Harder They Fall»
«Solitaire»
«Love Coming Down»
«I'll Never Fall in Love Again»


== Medvirket ==
Elvis Presley – gitar, sang
J. D. Sumner – bakgrunnsvokal
The Stamps – bakgrunnsvokal
Kathy Westmoreland – bakgrunnsvokal
Myrna Smith – bakgrunnsvokal
Bergen White – stryker- og blåserarrangementer


== Eksterne lenker ==
(en) From Elvis Presley Boulevard, Memphis på Discogs 
(en) From Elvis Presley Boulevard, Memphis på MusicBrainz 
(en) From Elvis Presley Boulevard, Memphis på Spotify 
(en) From Elvis Presley Boulevard, Memphis på AllMusic
Bent Peder Rasch

Bent Peder Benjamin Rasch (født 31. mai 1934 i København, død 26. november 1988 i Vancouver) var en dansk padler som deltok i de olympiske leker 1952 i Helsingfors.
Rasch ble olympisk mester i padling under Sommer-OL 1952 i Helsingfors. Sammen med Finn Haunstoft vant han C-1 1 000 meter for menn foran Jan Brzák-Felix/Bohumil Kudrna fra Tsjekkoslovakia og Egon Drews/Wilfried Soltau fra Tyskland


== OL-medaljer ==
1952  Helsingfors -  Gull i padling, C-2 1 000 meter, menn  Danmark


== Eksterne lenker ==
(en) Bent Peder Rasch – Olympedia 
(en) Bent Peder Rasch – Sports-Reference (OL-resultater – arkivert)
ReiserFS

ReiserFS er et POSIX-kompatibelt journalførende filsystem designet og utviklet av et team hos Namesys ledet av Hans Reiser. ReiserFS støttes på Linux, og siden den kom inn i kjernen i versjon 2.4.1 var det første journalførende filsystemet som ble støttet i Linux-kjernen.
Namesys anser nå filsystemet (nå mest kjent som Reiser3) som stabilt og ferdigutviklet, og prioritierer utviklingen på Reiser4.
Yoshiko Yoshiizumi

Yoshiko Yoshiizumi (født Kasai 4. november 1980) er en japansk skihopper.
Hun debuterte i FIS-sammenheng med 11.-plass i et FIS-renn (kvinnenes Hoppuke) i Rastbüchl 19. februar 2003. Hennes beste plassering i kontinentalcupen (plast) er 5.-plass i Pöhla 11. august 2005. På snø er hennes beste plassering 6.-plass i Zaō 8. mars 2008. Sammenlagt i kontinentalcupen ble hun nummer 12 i sesongen 2005-06.
Under VM på ski 2011 i Holmenkollen kom hun på 12.-plass i normalbakke. Daniela Iraschko vant dette rennet, foran Elena Runggaldier og Coline Mattel.


== Referanser ==


== Eksterne lenker ==
(en) Yoshiko Yoshiizumi – FIS (skihopping) 
(pl) Yoshiko Yoshiizumi – skijumping.pl
Birger Ljungberg

Birger Ljungberg (født 7. juni 1884 på Kråkerøy, død 20. april 1967 i Fredrikstad) var en norsk offiser og politiker (H). Han var forsvarsminister i Johan Nygaardsvolds arbeiderpartiregjering 1939–1941, og avsluttet den militære karrieren med generalmajors grad.


== Bakgrunn og virke ==
Ljungberg var sønn av bruksbestyrer August Petter Ljungberg og Berthea Lequamb. Han tok eksamen fra Krigsskolens øverste avdeling 1906, den militære høyskolen i 1909, og ble premierløytnant i 1. Akershusiske Brigade i 1906. Han tjenestegjorde som adjutant ved Smålenenes linjebataljon fra 1910, og hadde permisjon og opphold i Sør-Amerika i 1911 til 1912. Ljungberg ble gift i Oslo 14. januar 1928 med hoffrøken Beate Konow Søeberg (1901–1968), datter av konsul på Sumatra Thomas Konow Søeberg. Hennes søster, Agnes, var gift med komponist og dirigent Olav Kielland.
I 1916 ble han kaptein og regimentsadjutant i Telemarken Infanteriregiment nr 3, til 1917. Han var sjef for 2. jegerkompani fra 1919 til 1930, Han var også lærer ved Infanteriets skyteskole og medlem av konstruksjonskomiteen for håndvåpen fra 1918. Fra 1919 var han også lærer ved Krigsskolen, og fra 1924 til 1927 var han adjutant hos H M Kongen. Han var kompanisjef og sjef for Krigsskolen fra 1930 til 1932, og fra 1932 til 1937 tjenestegjorde han ved Generalstaben. 24. desember 1937 ble han oberst og sjef for Østfold Infanteriregiment nr 1 og kommandant i Fredrikstad, en stilling han hadde til 22. desember 1939.
Utnevnelsen av høyremannen Ljungberg til forsvarsminister i 1939 var et forsøk på å dempe kritikken fra offiserene. Han opplevde de dramatiske dagene i 1940 med det tyske angrepet på Norge som ansvarlig statsråd. Ljungbergs opptreden i tiden rundt det tyske angrepet ble kritisert av Undersøkelseskommisjonen av 1945. Særlig ble han tillagt mye av ansvaret for at mobiliseringsordren 9. april var så uklar. Han ble med regjeringen til Storbritannia, satt som forsvarsminister frem til oktober 1941, da han ble permittert og Oscar Torp ble konstituert som statsråd, siden utnevnt formelt. Ljungberg fungerte siden som statsråd i noen uker fra februar til mars 1942, hvorpå Torp kom tilbake. Ljungberg ble generalmajor og representant for Forsvarsdepartementet i USA fra 1942 til 1943, militærattaché i Canada 1943 til 1944 og i USA 1944 til 1945. Han trådte ut av aktiv tjeneste i 1946 og fikk avskjed i nåde i 1949.
Han ble tildelt kong Haakon VIIs 70-årsmedalje og utnevnt til ridder av Dannebrogordenen og Finlands hvite roses orden.


== Referanser ==


== Litteratur ==
Barth, Bj Keyser: Norges militære embedsmenn 1929, Oslo 1930
Oppegaard, Tore Hiorth: Østfold regiment, 1996


== Eksterne lenker ==
(no) Birger Ljungberg hos Norsk senter for forskningsdata 
(no) Norsk biografisk leksikon om Birger Ljungberg
(no) Undersøkelseskommisjonen av 1945
Daniel Krogstad

Daniel Skjølberg Krogstad (født 26. november 1985) er en norsk fotballspiller som spiller ving for fotballaget Ranheim i Adeccoligaen. Han opptrer som oftest på venstrekanten i Ranheims angrep, og er kjent for sin hurtighet, teknikk og presise venstrefot, noe som gjør at han sammenliknes med nederlandske Arjen Robben.Krogstad er et resultat av Strindheims spillerutvikling, og har spilt for klubben frem til 2007. Han har av spillerutvikler og Ranheims assistenttrener, Trond Nordsteien, blitt sett på som et av Trøndelags største talenter. Krogstad var i 2005 på treningsopphold i både IFK Göteborg, Bodø/Glimt og Molde. I Sverige gjorde han det så bra at oppholdet ble utvidet med én uke, og han kom hjem med gode attester.Sesongen 2009 rykket Krogstad opp i Adeccoligaen med Ranheim.
Krogstad spiller i tillegg til fotball futsal med Trondheim Futsal. Han har også spilt for Nidaros Futsal og Formennj United.


== Referanser ==


== Eksterne lenker ==
(en) Daniel Krogstad – Transfermarkt 
Spillerprofil på RanheimFotball.no
Spillerprofil på TrondheimFutsal.no
Spillerstatistikk på altomfotball.no
Spillerstatistikk på NIFS.no
Svend Pedersen

Svend Ove Pedersen (født 31. oktober 1920 i Frederiksværk, død 3. august 2009) var en dansk roer som deltok i de olympiske leker 1952 i Helsingfors).
Pedersen vant en olympisk bronsemedalje i roing under sommer-OL 1952 i Helsingfors. Han kom på tredjeplass i toer med styrmann bak Frankrike ok Tyskland. De andre på båten var Poul Svendsen og Jørgen Frantsen som var styrmann.


== OL-medaljer ==
1952  Helsingfors -  Bronse i roing, toer med styrmann  Danmark


== Referanser ==


== Eksterne lenker ==
(en) Svend Pedersen – Olympics.com 
(en) Svend Pedersen – Olympic.org 
(en) Svend Pedersen – Olympedia 
(en) Svend Pedersen – Sports-Reference (OL-resultater – arkivert) 
(en) Svend Pedersen – FISA
The Sun Sessions

The Sun Sessions er et samlealbum av Elvis Presley, utgitt 22. mars 1976. Albumet ble produsert av Sam Phillips, og består av flesteparten av Elvis' innspillinger i Sun Studio fra juli 1954 til juli 1955. 
I 2003 kom The Sun Sessions på 11.-plass på musikkmagasinet Rolling Stones liste over «Tidenes 500 beste album».


== Sporliste ==


=== Side 1 ===
«That's All Right» 1:57
«Blue Moon of Kentucky» 2:04
«I Don't Care if the Sun Don't Shine» 2:28
«Good Rockin' Tonight» 2:14
«Milkcow Blues Boogie» 2:39
«You're a Heartbreaker» 2:12
«I'm Left, You're Right, She's Gone» 2:37
«Baby Let's Play House» 2:17


=== Side 2 ===
«Mystery Train» 2:26
«I Forget to Remember to Forget» 2:30
«I'll Never Let You Go (Little Darlin')» 2:26
«I Love You Because» (versjon 1) 2:33
«Trying to Get to You» 2:33
«Blue Moon» 2:41
«Just Because» 2:34
«I Love You Because» (versjon 2) 3:25


== Medvirkende ==
Elvis Presley – gitar, piano, sang
Scotty Moore – gitar
Bill Black – bass
Jimmie Lott – trommer
Johnny Bernero – trommer


== Referanser ==
Henrik av Speyer

Henrik av Speyer (tysk: Heinrich von Speyer, ofte omtalt med tittelen Graf im Wormsgau; 965/970 – 989/1000) var far til den tysk-romerske keiser Konrad II.
Henrik var sønn av grev Otto av Worms. Han gifta seg med Adelaide av Alsace, søster av grevene av Alsace. Hun blei eldre enn sin ektemann og døde i 1046. Man vet lite om Henriks liv, ettersom han døde bare 20 år gammel.
Han blei gravlagt i Worms-katedralen sammen med dattera Judith.


== Referanser ==
Poul Svendsen

Poul Verner Svendsen (født 21. april 1927 i København) var en dansk roer som deltok i de olympiske leker 1952 i Helsingfors.
Svendsen vant en olympisk bronsemedalje i roing under sommer-OL 1952 i Helsingfors. Han kom på tredjeplass i toer med styrmann bak Frankrike ok Tyskland. De andre på båten var Svend Petersen og Jørgen Frantsen som var styrmann.


== OL-medaljer ==
1952  Helsingfors -  Bronse i roing, toer med styrmann  Danmark


== Referanser ==


== Eksterne lenker ==
(en) Poul Svendsen – Olympics.com 
(en) Poul Svendsen – Olympic.org 
(en) Poul Svendsen – Olympedia 
(en) Poul Svendsen – Sports-Reference (OL-resultater – arkivert) 
(en) Poul Svendsen – FISA
Ext3

ext3 eller third extended filesystem («det tredje utvidede filsystem») er et tidligere POSIX-kompatibelt og journalførende filsystem for Linuxkjernen. ext3 var etterfølgeren til ext2 eller second extended filesystem. I 1998 kunngjorde den skotske programvareutvikleren Stephen Tweedie under konferansen LinuxWorld Conference and Expo i San Jose Convention Center i San Jose, California, at han arbeidet med å utvide funksjonaliteten til ext2, slik at endringer av datafiler ble lagret i en journal før disse endringene trådte i kraft og ble foretatt av filsystemet. Den 17. februar 1999 kunngjorde han det samme i en posting på mailinglisten linux-kernel. Den 23. november 2001 ble ext3 offisielt en del av versjon 2.4.15 av Linuxkjernen. ext3 var standard filsystem i de fleste Linuxdistribusjoner, deriblant Slackware, Debian, Ubuntu, Red Hat Linux, Fedora, Red Hat Enterprise Linux, SUSE Linux, Arch Linux, Gentoo, Mandriva Linux og de fleste derivater av disse.
ext3 skilte seg fra ext2 på tre områder. Det første var innføringen av en journal, noe som økte stabiliteten og fjernet behovet for å kjøre en sjekk av filsystemet dersom datamaskinen skulle krasje. Det andre var at filsystemet kunne vokse i tilkoblet (online) tilstand. Det tredje var at HTrær ble benyttet som datastruktur for å indeksere større filkataloger. Dette økte skalerbarheten fra en praktisk grense på noen få tusen filer i ext2 til titalls millioner av filer per filkatalog.
Avhengig av størrelsen på blokkene, hadde ext3 støtte for harddisker på maksimalt 4–32 tebibyte (TiB), og for datafiler med maksimal størrelsesorden på mellom 16 gibibyte (GiB) og 2 tebibyte (TiB). ext3 støttet lagring av datafiler med rett dato innenfor tidsrommet 14. desember 1901 og 18. januar 2038 i den gregorianske kalenderen. ext3 manglet egenskaper som dynamisk inodeallokering og extents. Metadata hadde en fast størrelse, ble plassert på velkjente steder og datastrukturene hadde en viss redundans. Ved alvorlige datakrasj, var filene i ext2 og ext3 i større grad gjenopprettbare enn i et trebasert filsystem.
Ytelsen til ext3 var lavere enn hos de konkurrerende filsystemene ext4, Journaled File System, XFS og ReiserFS, som også støttes av Linuxkjernen. Fordelen med ext3 var at filsystemet kunne oppgraderes fra ext2 uten å kreve sikkerhetskopi og gjenoppretting av data. Det eneste som var behøvelig var en rekke Linuxkommandoer med etterfølgende redigering av systemkonfigurasjonsfilen fstab som ligger i katalogen /etc/fstab. Ytelsestester viser at ext3 krevde mindre mikroprosessorkraft enn ReiserFS og XFS. Det var også tryggere enn mange andre filsystemer, på grunn av sin enkelhet og omfattende testing.ext3 ble gradvis erstattet av ext4 eller fourth extended system. Utviklingen av det sistnevnte begynte 10. oktober 2006, og den 21. oktober 2008 ble det en del av versjon 2.6.8 av Linuxkjernen. Den 9. desember 2015 ble ext3 fjernet fra versjon 4.3 av Linuxkjernen.


== Referanser ==
Elvis: A Legendary Performer Volume 2

Elvis: A Legendary Performer Volume 2 er et samlealbum av Elvis Presley, utgitt 8. januar 1976, hans fødselsdag.


== Sporliste ==
«Harbor Lights»
«Interview With Elvis» (Jay Thompson, Wichita Falls, Texas – 10. april 1956)
«I Want You I Need You I Love You»
«Blue Suede Shoes»
«Blue Christmas»
«Jailhouse Rock»
«It's Now or Never»
«Cane and a High Starched Collar»
«Presentation of Awards to Elvis»  (Pearl Harbor, Hawaii – 25. mars 1961)
«Blue Hawaii»
«Such a Night»
«Baby What You Want Me to Do»
«How Great Thou Art»
«If I Can Dream»


== Eksterne lenker ==
(en) Elvis: A Legendary Performer Volume 2 på Discogs 
(en) Elvis: A Legendary Performer Volume 2 på MusicBrainz
Jørgen Frantsen

Jørgen Nagel Frantzen (født 9. mai 1935 i Holbæk) var en dansk roer som deltok i de olympiske leker 1952 i Helsingfors.
Frantzen vant en olympisk bronsemedalje i roing under sommer-OL 1952 i Helsingfors. Han kom på tredjeplass i toer med styrmann bak Frankrike og Tyskland. Frantzen var styrmann og roerene på båten var Poul Svendsen og Svend Petersen.


== OL-medaljer ==
1952  Helsingfors -  Bronse i roing, toer med styrmann  Danmark


== Referanser ==


== Eksterne lenker ==
(en) Jørgen Frantsen – Olympics.com 
(en) Jørgen Frantsen – Olympic.org 
(en) Jørgen Frantsen – Olympedia 
(en) Jørgen Frantsen – Sports-Reference (OL-resultater – arkivert) 
(en) Jørgen Frantsen – FISA
The Spectator

The Spectator er et britisk konservativt magasin som utgis ukentlig. Magasinet ble første gang utgitt 6. juli 1828. Det er for tiden eid av Barclay brothers, som også eier The Daily Telegraph. Magasinet omhandler i hovedsak politikk og kultur. Magasinet hadde i 2008 en sirkulasjon på 77 146 i henhold til ABC.


== Referanser ==


== Eksterne lenker ==
(en) Offisielt nettsted 
(en) The Spectator – kategori av bilder, video eller lyd på Commons
ISO 9660

ISO 9660, ofte omtalt som CDFS (Compact Disc File System) er en filsystem-standard publisert av ISO for optisk media. Den er utviklet for å være uavhengig av forskjellige operativsystemer slik at data kan utveksles mellom systemer.
Jens Isak Kobro

Jens Isak de Lange Kobro (født 20. august 1882, død 14. mai 1967) var en norsk jurist, offiser og politiker for partiet Venstre. Kobro representerte Venstre i to perioder på Stortinget, 1931-1933 og 1934-1936 og han var forsvarsminister fra 1933 til 1935. Han var ordfører i Tromsø i 1929-32 og en kort periode etter frigjøringen i 1945. Kobro var medlem av Vardø bystyre 1923-25 og Tromsø bystyre 1929-37 samt 1945.


== Referanser ==


== Eksterne lenker ==
(no) Jens Isak de Lange Kobro hos Norsk senter for forskningsdata
Slaget ved Río de la Plata

Slaget ved Río de la Plata var det første større sjøslaget under andre verdenskrig.  Lommeslagskipet «Admiral Graf Spee» hadde fra krigsutbruddet i september 1939 angrepet allierte handelsfartøy sør i Atlanteren og i Det indiske hav. I begynnelsen av desember befant det seg utenfor utløpet av Rio de la Plata i Sør-Amerika.
Den 13. desember kl 0530 oppdaget utkikken på «lommeslagskipet» mastetopper i horisonten som ble tolket til å være en alliert konvoi som var omtalt i rapporter kapret fra et erobret handelsskip. Kl 0552 hadde de identifisert HMS "Exeter" og to andre skip ble feilaktig antatt å være destroyere i konvoieskorten. "Graf Spee" styrte nå ned mot disse for full fart.  Kl 0608 ble lommeslagskipet oppdaget av de allierte skipene som viste seg å være en av de 7-8 gruppene som jaktet på lommeslagskipet.
Krysserskvadronen "Group G" besto av de to lette krysserene, HMS «Ajax», HMNZS «Achilles» og de tunge krysserene, HMS «Exeter» og HMS «Cumberland», men sistnevnte lå på Falklandsøyene for mindre reparasjoner. De tre krysserne engasjerte det tyske lommeslagskipet til artilleriduell.  I den halvannen timer lange kampen fikk HMS «Exeter» sitt hovedskyts sønderskutt og herjet av branner. Nærmest synkeferdig og med slagside maktet den å nå Falklandsøyene for sakte fart.  De to andre krysserne fikk lettere til betydelige skader, men hadde sitt maskineri og sin fart intakt.
Etter sammenstøtet skygget HMS «Ajax» og HMNZS «Achilles» det tyske lommeslagskipet som gikk inn til Montevideo i det nøytrale landet Uruguay. Der håpet de å få gjort en del midlertidige reparasjoner og få sveiset igjen et hull i forskipet, før retur til Tyskland.  Den tyske fartøysjefen, Kapitän zur See Hans Langsdorff, fikk beskjed av myndighetene at fartøyet ikke kunne oppholde seg der i mer enn 72 timer. Han valgte da å ta lommeslagskipet ut på dypere vann for å senke det, i stedet for å seile ut og møte det han feilaktig trodde var en overlegen alliert styrke. Men styrken besto av de samme to delvis skadde lette krysserne og den tunge krysseren HMS «Cumberland» som i all hast hadde avsluttet sine reparasjoner på Falklandsøyene og var kommet til unnsetning.  Hangarsskipet HMS «Ark Royal» og slagskipet HMS «Renown» var undervegs, men var fremdeles langt unna.
XFS

XFS er et 64-biter POSIX-kompatibelt og journalførende filsystem som opprinnelig ble lansert av Silicon Graphics i oktober 1993. Filsystemet ble standard i operativsystemet IRIX fra versjon 5.3, som ble lansert i desember 1994. XFS er etterfølgeren til Extent File System (EFS), som var filsystemet til IRIX før versjon 5.3. I mai 2000 ble XFS lisensiert under GNU General Public License (GPL) versjon 2.
XFS støtter harddisker på opptil 18 exbibyte (EiB) (16 tebibyte (TiB) på 32-biter Linux) og datafiler på opptil 9 exbibyte (TiB) (16 tetibyte (TiB) på 32-biter Linux). Dette er noe mer enn de journalførende filsystemene ext4 og noe mindre enn btrfs.
Den 18. februar 2004 ble XFS innlemmet i versjon 2.4.25 av Linuxkjernen, og den 18. desember 2003 ble filsystemet innlemmet i Linuxkjernens versjon 2.6. Den 31. mars 2002 ble Gentoo Linux den første Linuxdistribusjonen som benyttet XFS som standard.En rekke Linuxdistribusjoner støtter eller har støttet XFS: Arch Linux, Debian, Fedora, openSUSE, KateOS, Mandriva, Slackware, Ubuntu, VectorLinux og Zenwalk Linux for å nevne noen. Versjon 7 av Red Hat Enterprise Linux og Oracle Linux gjorde XFS til standard filsystem.
I desember 2005 innførte FreeBSD støtte for å lese XFS, og i juni 2006 ble det også introdusert en eksperimentell støtte for skriving. FreeBSD versjon 10.0, som ble introdusert 20. januar 2014, opphevet støtten for XFS.


== Referanser ==


== Eksterne lenker ==
The XFS Linux wiki
Forvaltningsfellesskapet Bad Muskau

Forvaltningsfellesskapet Bad Muskau er et forvaltningsfellesskap som ble grunnlagt den 5. april 1996 i den nordøstligste delen av Landkreis Görlitz i Fristaten Sachsen, Tyskland. Forvaltningsfellesskapet er et interkommunalt samarbeid mellom de to kommunene Bad Muskau og Gablenz. Tidligere var også Kromlaus en tredje kommune i dette interkommunale samarbeidet. Den 1. januar 1999 ble Kromlaus slått sammen med kommunen Gablenz.
Det befinner seg ca. 8 km nordøst for byen Weißwasser. I øst grenser det mot Polen ved grense-elven Neiße og i nord mot Brandenburg